**Skrivena značenja u filmu Crvena kornjača**

Čovjek se nakon pretrpljenog brodoloma nađe na pustom otoku, suočen s prirodom i samim sobom.

Našao se u borbi za preživljavanje i potrazi za svojim mjestom u novom svijetu. U svakom pokušaju bijega sprječava ga crvena kornjača koja mu pomaže da otkrije samoga sebe i pobijedi u borbi s prirodom. Nakon što se crvena kornjača pretvori u ženu, on otkriva ljepotu prirode i jednostavnog života.

(Nika)

**Skrivena značenja u filmu Crvena kornjača**

Crvena kornjača predstavlja prirodu, baš kao i otok, sve nam je tamo na raspolaganju za život, ali u ljudskoj je naravi da želimo otići i nešto postići negdje drugdje.

Dio je filma alegorija na odrastanje novih generacija, kao i njihove tegobe.

(Ivor)

**Skrivena značenja u filmu Crvena kornjača**

Koliko dugo smijemo zadržati dah, širom otvoriti oči i vidjeti više od onoga što uši mogu čuti?

Koliko duboko možemo zaroniti i prepustiti se očaravajućoj prirodi koja će nam taj isti dah oduzeti?

Autor Crvene kornjače ne odustaje od svoje potrage za suštinom ljudskog bića (života) i njegovih emocija (snova).

Nakon pretrpljenog brodoloma usamljeni se čovjek nađe na pustom otoku, suočen s veličanstvenom, ali okrutnom prirodom i samim sobom. U izolaciji, bez blagodati modernog (umjetnog), u napadu panike od beskrajnog prostranstva (horizonta mogućnosti), brodolomac traži priliku za bijeg. Kada se u jednom trenutku crvena kornjača pretvori u ženu, izgubljeni čovjek vraća osmijeh na lice. Zajedno stvaraju život vrijedan življenja. Vizualni prosede očarava čistim, širokim, bajkovitim kadrovima pejzaža, u kojima je čovjek malen u odnosu na zvijezde (prirodu, iskonsko), apostrofirajući dualnost ljepote i prolaznosti života.

(Marko)